Ракитница (област Видин)
Ракѝтница е село в Северозападна България. То се намира в община Брегово, област Видин.

История 
В края на XVIII и началото на XIX век в селото се установяват значителен брой преселници от Тетевенско, но с времето характерният им централен балкански говор е изгубен. Получило е името си от растението ракита (Salix viminalis).

През 1900 г. наброявало 1125 жители. Освен с полевъдство населението се занимавало и със зеленчукопроизводство, с което снабдявало много околни села. Към българската махала се присъединява и влашка на заселници от Западна Влахия. До 1905 г. въпреки че били част от едно село двете махали били разделени, всяка със своя говор и обичаи, но впоследствие чрез женитби населението се обединява. През 1926 г. селото има 1759 жители с 280 домакинства и обработваема площ 11270 дка

Иконостасът на храма „Света Троица“ е дело на дебърски майстори от рода Филипови.

При акцията на комунистическия режим за масово изселване на политически неблагонадеждни на 2 срещу 3 август 1950 година един младеж от селото е убит. През тази и следващата година 9 семейства (31 души) от селото са принудително изселени.

Културни и природни забележителности 
Извор с лековита вода – КОДИЦА, дебит около 5 л/сек

Редовни събития 
Ежегоден събор провеждан през месец юни на празника „Свети Дух“.

Външни препратки 
 История на село Ракитница

Бележки 

Села в област Видин
Населени места в община Брегово